റുസ്തവി

ജോർജ്ജിയയുടെ തെക്കുകിഴക്ക് ക്വെമോ കാർട്ട്‌ലി പ്രവിശ്യയിൽ സ്ഥിതിചെയ്യുന്ന ഒരു നഗരമാണ് റുസ്തവി - Rustavi (Georgian: რუსთავი [rustʰɑvi]). രാജ്യത്തിന്റെ തലസ്ഥാനമായ റ്റ്ബിലിസിയുടെ തെക്കുകിഴക്കായി 25 കിലോ മീറ്റർ (16 മൈൽ) അകലെയായാണ് നഗരത്തിന്റെ സ്ഥാനം. ജോർജിയയിലെ ഏറ്റവും വലിയ വ്യാവസായിക സംരംഭമായ സ്റ്റീൽ ലോഹ സംസ്‌കരണ പ്ലാന്റ് സ്ഥിതിച്ചെയുന്നത് ഈ നഗരത്തിലാണ്. 2014ലെ ജനസംഖ്യാ കണക്കുകൾ അനുസരിച്ച് 125,103 ആണ് ഇവിടത്തെ ജനസംഖ്യ
ചരിത്രം
ജോർജിയയിലെ പുരാതന പട്ടണങ്ങളിലൊന്നാണ് റുസ്തവി. റുസ്തവിയുടെ ചരിത്രത്തിന് രണ്ട് ഘട്ടങ്ങളുണ്ട്, പുരാതന കാലം മുതൽ പതിമൂന്നാം നൂറ്റാണ്ടിൽ നഗരം നശിപ്പിക്കപ്പെടുന്നതുവരെയുള്ള ആദ്യകാല ചരിത്രവും സോവിയറ്റ് കാലഘട്ടം മുതൽ ഇന്നുവരെയുള്ള ആധുനിക ചരിത്രവും.
ആദ്യകാല ചരിത്രം
റുസ്തവി കോട്ടയിലെ ഖനനത്തിലൂടെ തെളിയിക്കുന്നത് റുസ്തവി ഐബീരിയയിലെ ഒരു പ്രധാന രാഷ്ട്രീയ ഭരണ കേന്ദ്രമായിരുന്നു എന്നാണ്. എ.ഡി നാലാം നൂറ്റാണ്ടിന്റെ അവസാനത്തിൽ ട്രൂഡാറ്റ് ഓഫ് ഐബീരിയ റുസ്തവിയിൽ ഒരു ക്രിസ്ത്യൻ പള്ളിയും കനാലും നിർമ്മിച്ചിരുന്നു. ഐബീരിയയിലെ വക്താങ് ഒന്നാമന്റെ ഭരണകാലത്ത് (അഞ്ചാം നൂറ്റാണ്ട്) ഐബീരിയ രാജ്യത്തിലെ രാഷ്ട്രീയ ജീവിതത്തിൽ റുസ്തവി ഒരു പ്രധാന പങ്കുവഹിച്ചു. അറബ് അധിനിവേശത്തിനെതിരായ പോരാട്ടത്തിൽ റുസ്തവി കഖേതി രാജ്യത്തിന്റെ ഭാഗമായിരുന്നു, പിന്നീട് കഖേതിയൻ രാജ്യം രൂപീകരിച്ചു, അതിന്റെ ഭരണാധികാരി ക്വിറികെ മൂന്നാമൻ റുസ്തവിയിൽ നാട്ടുലവാഴ്ച സ്ഥാപിച്ചു. അദ്ദേഹത്തിന്റെ മരണ ശേഷം, കഖേതിയെ ജോർജിയ രാജ്യവുമായി താൽക്കാലികമായി കൂട്ടിച്ചേർത്തുToumanoff, Cyrille (1976, Rome). Manuel de Généalogie et de Chronologie pour le Caucase chrétien (Arménie, Géorgie, Albanie).Вахушти Багратиони..

ആധുനിക ചരിത്രം
സോവിയറ്റ് കാലഘട്ടത്തിൽ ഒരു പ്രധാന വ്യവസായ കേന്ദ്രമായി റുസ്തവി പുനർനിർമിച്ചു. ജോസഫ് സ്റ്റാലിന്റെ ത്വരിതപ്പെടുത്തിയ വ്യവസായവൽക്കരണ പ്രക്രിയയുടെ ഭാഗമായിരുന്നു റുസ്തവിയുടെ വികസനം. ഇരുമ്പു, ഉരുക്ക് , കെമിക്കൽ പ്ലാന്റുകൾ, ടിബിലിസി-ബാക്കു റെയിൽ‌വേ പാതയിലെ ഒരു പ്രധാന റെയിൽ‌വേ സ്റ്റേഷൻ അടക്കം   ഏകദേശം 90 വലുതും ഇടത്തരവുമായ വ്യവസായ പ്ലാന്റുകളുടെ സ്ഥലമാണ് റുസ്തവി. thumb|250px|റുസ്തവി സ്റ്റീൽ വർക്ക്സിന്റെ ഹെഡ് ഓഫീസ്|alt=

കാലാവസ്ഥ
ചൂടുള്ള വേനൽക്കാലവും താരതമ്യേന തണുപ്പുള്ള ശൈത്യകാലത്തോടും കൂടിയ ഈർപ്പമുള്ള ഉപ ഉഷ്ണമേഖലാ കാലാവസ്ഥയാണ് റുസ്തവിക്കുള്ളത്.

ജനസംഖ്യ
വംശീയ വിഭാഗങ്ങൾ
ജോർജിയൻ സെൻസസ് അനുസരിച്ച്, റുസ്തവിയിലെ ജനസംഖ്യയുടെ 91.8ശതമാനവും ജോർജിയൻ ജനതയാണ്; അസർബൈജാനികൾ 4.1 ശതമാനവും അർമേനിയക്കാർ 2.2 ശതമാനവും വരും. ബാക്കി 1,9 ശതമാനം റഷ്യക്കാർ, ഒസ്സെഷ്യക്കാർ, അബ്ഖാസിയക്കാർ, ഗ്രീക്കുകാർ എന്നിവരാണ്‌.
മതം
പ്രധാന മതം ക്രിസ്തുമതം (ഓർത്തഡോക്സ് ക്രിസ്ത്യാനികൾ) 95.3%, ഇസ്‌ലാം മത വിശ്വാസികളാണ് രണ്ടാമത്‌  (ഷിയ മുസ്‌ലിംകൾ) 1,3%, തുടർന്ന് അർമേനിയൻ സഭ 1% ൽ താഴെയാണ്.

അവലംബം

വർഗ്ഗം:ജോർജ്ജിയ (രാജ്യം)
വർഗ്ഗം:പട്ടണങ്ങൾ